প্রত্যক্ষদর্শীরা জানান, রবিবার সকাল ১০টার দিকে বেনাপোল থেকে খুলনাগামী কমিউনিটি ট্রেনটি হাসপাতাল রোড এলাকার রেল ক্রসিং পার হওয়ার সময় একটি প্রাইভেটকারকে ধাক্কা দেয়। এতে প্রাইভেটকারটি দুমড়ে মুচড়ে রেললাইনের পাশের খাদে পড়ে যায়। এ ঘটনায় প্রাইভেটকারের চালক তরিকুল আহত হয়। স্থানীয়রা তাকে উদ্ধার করে নাভারন সরকারি হাসপাতালে ভর্তি করে। এই সময় প্রাইভেটকারে কোনো যাত্রী ছিল না।